L 290/8 De Europæiske Fællesskabers Tidende 17.11.2000 KOMMISSIONENS FORORDNING (EF) Nr. 2519/2000 af 16. november 2000 om indstilling af fiskeri efter sild fra fartøjer, som fører fransk flag KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (!), senest ændret ved forordning (EF) nr. 2846/98 (?), særlig artikel 21, stk. 3, og ud fra følgende betragtninger: (1) — Ved Rådets forordning (EF) nr. 2742/1999 af 17. december 1999 om fastsættelse for år 2000 af fiskeri- muligheder og dertil knyttede betingelser for visse fiske- bestande og grupper af fiskebestande gældende for EF- farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98 (?), senest ændret ved Kommis- sionens forordning (EF) nr. 1902/2000 (?), fastsættes der sildekvoter for 2000. (2) > For at overholde bestemmelserne om de kvantitative begrænsninger af fangsterne af kvoterede bestande må Kommissionen fastsætte, på hvilken dato fiskeriet fra fiskerfartøjer, som fører en medlemsstats flag, må anses for at have medført, at den tildelte kvote er opbrugt. (3) — Ifølge de oplysninger, der er meddelt Kommissionen, har sildefiskeriet i ICES-område Vb (EF-farvande), VIaN (?) og VIb fra fartøjer, som fører fransk flag eller er registreret i Frankrig, medført, at den tildelte kvote for 2000 er opbrugt. Frankrig har forbudt fiskeri af denne bestand fra 17. oktober 2000. Det er derfor også denne dato, der bør fastsættes i denne forordning — UDSTEDT FØLGENDE FORORDNING: Artikel 1 Sildefiskeriet i farvandene i ICES-område Vb (EF-farvande), VIaN og VIb fra fartøjer, som fører fransk flag eller er regi- streret i Frankrig, har medført, at Frankrigs sildekvote for 2000 må anses for at være opbrugt. Sildefiskeriet i ICES-område Vb (EF-farvande), VIaN og VIb fra fartøjer, som fører fransk flag eller er registreret i Frankrig, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato. Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Den anvendes fra den 17. oktober 2000. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. november 2000. FT L 261 af 20.10.1993, s. 1. FT L 358 af 31.12.1998, s. 5. FT L 341 af 31.12.1999, s. 1. FT L 228 af 8.9.2000, s. 50. ”) Det drejer sig om sildebestanden i ICES-område Vla nord for 56%00'N og i den del, der er beliggende øst for 07%00'V og nord for 55%00'N med undtagelse af C?yde. På Kommissionens vegne Franz FISCHLER Medlem af Kommissionen